בתאל קולמן

בתאל קולמן (נולדה ב-24 בנובמבר 1985) היא משוררת, עורכת, מוזיקאית ועיתונאית ישראלית. כתבת התנחלויות ובעלת טור במוסף הפוליטי של "מקור ראשון".

ביוגרפיה 
קולמן נולדה וגדלה ברובע היהודי בירושלים בבית דתי לאומי. שם נעוריה הוא בוטבול. למדה באולפנת "צביה מעלה אדומים". שירתה שירות לאומי כקומונרית בבני עקיבא. בוגרת תואר ראשון מאוניברסיטת בר-אילן במוזיקולוגיה וחינוך מיוחד.

גיסה, עדיאל קולמן, נרצח בפיגוע דקירה בעיר העתיקה בירושלים ב-19 במרץ 2018, ובעקבות כך מצאה את עצמה קולמן בחזית המאבק חמעו הרס בתי מחבלים.

הקימה את 'מג'נונה' - לייבל מסיבות ביהודה ושומרון, יחד עם יוסי לוי סרי. כיום מקליטה חומרים מקוריים בהפקתו של צח דרורי.

ספרות 
קולמן בוגרת כיתת השירה של "משיב הרוח". בשנת 2010 החלה לפרסם את שיריה ב"משיב הרוח" ומאז שיריה ראו אור בבמות שונות, בין היתר ב"הארץ", "מקור ראשון", "הליקון", ו"כתובת".

החל משנת 2014 מרכזת ומנחה תוכניות כתיבה יוצרת בעקבות המקורות בבית אבי חי.

ספר שיריה הראשון "תהום להיאחז בה" ראה אור בהוצאת מוסד ביאליק (2015) בסדרת "כבר" היוקרתית, וזיכה אותה בפרס שרת התרבות לספרי ביכורים לשנת 2015.

בשנת 2018 זכתה במלגת "בוסתן" מטעם הספרייה הלאומית והייתה חברה בצוות הניהול האמנותי של פסטיבל ימי אהבה לשירה של משיב הרוח.

כיום עובדת על ספר שירה שני.

עיתונאות
את דרכה העיתונאית התחילה כעורכת בדסק החדשות של nrg ושימשה כעורכת ערוץ הדעות של האתר עד לסגירתו. כיום כותבת ב"מקור ראשון" כתבות וטורים פובליציסטיים. בטוריה עוסקת בין היתר בנושאים פמיניסטיים, בשנת 2018 יזמה את קמפיין הבחורילות בעקבות התבטאויותיו של הרב קלנר ממכינת עלי וסחפה אחריה רבות ברשת.

חיים אישיים

נשואה לטובאל קולמן ואם לשלושה. מתגוררת במאחז שדה בועז בגוש עציון.

קישורים חיצוניים
בתאל קולמן באתר מקור ראשון
 טוריה של בתאל קולמן באתר nrg
 בתאל קולמן, באתר 929 - תנ"ך ביחד
 בתאל קולמן - למה אני לא אוהבת שקיעות ב"כאן שיר" של תאגיד השידור הישראלי

על ספרה "תהום להיאחז בה"
 "תהום להיאחז בה", באתר "מוסד ביאליק"'
 בכל סרלואי, רצוף יופי: ביקורת שירה על "תהום להיאחז בה" -בתאל קולמן, באתר מקור ראשון, מוסף שבת 26 בנובמבר 2015
 אלי הירש, בתאל קולמן "תהום להיאחז בה", פורסם במדור הספרות של ידיעות אחרונות, מוסף 7 לילות, 27 בנובמבר 2015
 רן יגיל, בתאל קולמן: חמישה שירים ומחזור מתוך ספר חדש, באתר מקור ראשון, 30 בנובמבר 2015
 בתאל קולמן - "תהום להיאחז בה" בפרויקט "קריאה ראשונה" של הספרייה הלאומית, שבוע הספר העברי 2016

מבחר מכתבותיה 
 בייבי, בום - פרויקט צילומים של אביגיל פיפרנו-באר על דיכאון אחרי לידה.
 מדוע הציבור הדתי לא משמיע את קולו בסוגיית הזנות?
 איך הפכה הכת של אמה ברגר לידידת ההתיישבות?
 סמל ההתיישבות ביו"ש הפך לחזית המאבק של הרש"פ
 קול העם: צעירי עזה מחכים למנהיג עם תקווה

בוגרות אולפנת צביה
בוגרות שירות לאומי
בוגרות אוניברסיטת בר-אילן
בוגרי אוניברסיטת בר-אילן
משוררות ישראליות
משוררים ישראלים
מוזיקאיות ישראליות
מוזיקאים ישראלים
סגל מקור ראשון
ישראליות זוכות פרסים: שירה
עורכות ישראליות
עורכים ישראלים
פובליציסטיות ישראליות
פובליציסטים ישראלים
ירושלים: אישים
ציונות דתית: אישים
משוררות כותבות עברית
משוררים כותבי עברית
גוש עציון: אישים
תושבי מאחזים
ישראליות שנולדו ב-1985
ישראלים שנולדו ב-1985